Bent Bøgsted vil koncentrere sig om sit arbejde i Folketinget.

Bent Bøgsted fra Dansk Folkeparti træder ud af byrådet i Frederikshavn. Hustruen Hanne Bøgsted træder til i stedet. - Nu er Dansk Folkeparti i opposition på Christiansborg. Det betyder, at vi omlægger vores arbejdsindsats. Vi har ikke længere den direkte kontakt med ministrene, som vi havde som støtteparti, og det ændrer vores arbejdsgang, siger Bent Bøgsted til Nordjyske.